
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1061 

4 Δεκεμβρίου 1995 



ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης (0,405 στρέμματα) στη 
θέση «Παλαιοχώρι» Αττικής . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
Αθηνών και καθορισμός όρων και περιορισμών δό¬ 
μησης . 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1681 (1) 

Κήρυξη αναδασωτέας έκτασης (0,405 στρέμματα) στη 
θέση «Παλαιοχώρι» Αττικής. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις δ/ξεις του άρθρ. 117 παρ. 3 του Συντάγματος της 
Χώρας. 


3. Τις δ/ξεις του Ν. 998/79 «περί προστασίας των Δα¬ 
σών κλπ.» και ειδικότερα: α) του άρθρ. 41, β) του άρθρ. 38. 

4. Τις δ/ξεις του Υπουργ. Γεωργίας α) 160417/1180/ 
8.7.80 και β) 182447/3049/24.9.80. 

5. Την 4390/1.1.95 πρόταση του Δασαρχείου Αιγάλεω 
και την σχετική έκθεση αυτοψίας από τις οποίες προκύ¬ 
πτει ότι η δασική βλάστηση καταστράφηκε από πυρκαγιά 
την 4.10.95, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα του δάσους ώστε ν’ αποκλεισθεί η διάθεσή του 
για άλλο προρισμό πλην δασικού, δασική έκταση εμβαδού 
0,405 στρ. που βρίσκεται στη θέση «Παλαιοχώρι Αγίου 
Αθανασίου» περιφερείας Δήμου Μάνδρας και προσδιορί¬ 
ζεται από τα στοιχεία ΑΒΓΔΕΖΑ του συνημμένου τοπο- 
γραφικού, έχει όρια: 

Ανατολικά: Δασική έκταση και πέραν αυτής αγροτική. 

Δυτικά: Δασική έκταση. 

Βόρεια: Δασική έκταση. 

Νότια: Δασική έκταση. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η καταστραφείσα δασική βλάστηση θα αποκατασταθεί 
με φυσική αναγέννηση. 

Η απόφαση αυτή να δημοσιευθεί στην Εφημερίδα της 
Κυβερνήοεως. 

Αιγάλεω, 23 Νοεμβρίου 1995 

Ο Περιφερειακός Διευθυντής 
ΕΥΤΥΧΙΟΣ ΚΟΝΤΟΜΑΡΗΣ 

ί-ΧΕΑΙΑ ΓΡΑΜΜΑ 
4-10-95 κσι κηρύσσεται αναδασωτέα στη 

Περ ι,οχής-: Οήυαυ Μάνδρας 


: Παλα υ οχώρ ι — Αν· Αθαναο ί σ' 
Τοπαγραφυκό διάγραμμα κλ 1:500 


Απόσπασμα χάρτη κ\· 




1995 
ύάσων 


οχηοχ ΘΡο*, . 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Τροποποίηση του εγκεκριμένου ρυμοτομικού σχεδίου 
Αθηνών και καθορισμός όρων και περιορισμών δόμη¬ 
σης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3,9, 29 και 70 του Ν.Δ/τος 
της 17.7.1923 «Περί σχεδίων πόλεων κλπ.» (Α’ 228) 
όπως μεταγενέστερα τροποποιήθηκαν και συμπληρώθη¬ 
καν. 

2. Τις διατάξεις του άρθρου 99 (παρ. 3) του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α’ 101) όπως αντικαταστάθηκε με την παρ. 2 
του άρθρου 7 του Ν. 2052/1992 «Μέτρα για την αντιμετώ¬ 
πιση του νέφους και πολεοδομικές ρυθμίσεις» (Α’ 94). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως 
προστέθηκε με το άρθρο 27 του Ν, 2081 /1992 (Α’ 154). 

4. Την 2242/1994 απόφαση του Ε’ Τμήματος του Συμ¬ 
βουλίου της Επικράτειας. 

5. Τις 1665/1992 και 106/1995 γνωμοδοτήσεις του 
Δημοτικού Συμβουλίου Αθηναίων. 

6. Τις 359/1994, 45/1995, 56/1995 και 130/1995 
γνωμοδοτήσεις του Κεντρικού Συμβουλίου Χωροταξίας 
Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α. 

8. Τις 520/95 και 597/1995 γνωμοδοτήσεις του Συμ¬ 
βουλίου της Επικράτειας με πρόταση του Υπουργού Περι¬ 
βάλλοντος, Χωροταξίας και Δημοσίων Έργων, αποφασί¬ 
ζουμε: 

Άρθρο 1 

1. ΕγκρΙνεται η τροποποίηση του εγκεκριμένου ρυμοτο¬ 
μικού σχεδίου Αθηνών και ειδικότερα στον 33 κοινόχρη¬ 
στο χώρο και στα 32, 34 και 35 οικοδομικά τετράγωνα, με 
την μετατόπιση των ρυμοτομικών και οικοδομικών γραμ¬ 
μών, την κατάργηση των μεταξύ αυτών οδών και την 
έγκριση πεζόδρομων, όπως φαίνεται στο σχετικό πρωτό¬ 
τυπο διάγραμμα σε κλίμακα 1:500, που θεωρήθηκε από 
τον Προϊστάμενο της Διεύθυνσης Τοπογραφικών Εφαρ¬ 
μογών με την 88818/1995 πράξη του και που αντίτυπό 
του σε φωτοσμίκρυνση δημοσιεύεται με το παρόν διά¬ 
ταγμα. 

2. Τροποποιείται το περίγραμμα του υπογείου χώρου 
στάθμευσης αυτοκινήτων. Που καθορίστηκε με την 
102405/7167/4.12.1991 απόφαση του Υφυπουργού Πε¬ 
ριβάλλοντος, Χωροταξίας και Δημοσίων Έργων (Δ’ 967), 
όπως φαίνεται με στοιχεία α, β, γ, δ, ε, ζ, η, θ, ι, κ, λ, μ, ν, ξ, 
ο, π, ρ, σ, τ, υ, α στο ίδιο διάγραμμα. 

Άρθρο 2 

Τροποποιείται το προβλεπόμενο από το εγκεκριμένο 
σχέδιο προκήπιο των οικοπέδων οικοδομημένων ή μη που 
βρίσκονται εντός των 32,34 και 35 οικοδομικών τετραγώ¬ 


νων, το πλάτος αυτού καθοριζόμενου σε έξι (6), δέκα (10) 
και δέκα οκτώ (18) μέτρα, όπως φαίνεται στο διάγραμμα 
του άρθρου 1. 

Άρθρο 3 

1. Εντός του κατά το άρθρο 1 του παρόντος διατάγμα¬ 
τος τροποποιούμενου 33 κοινοχρήστου χώρου, εγκρίνεται 
το περίγραμμα των παρακάτω κτιρίων με κόκκινη συνεχή 
γραμμή και υπόγειος χώρος, με κόκκινη διακεκομμένη 
γραμμή όπως φαίνεται στο ίδιο διάγραμμα με τις αντίστοι¬ 
χες αναφερόμενες χρήσεις και στοιχεία: 

α. Κτίριο Μουσείου Αντιδικτατορικής και Εθνικής Αντί¬ 
στασης με στοιχείο 5. 
β. Κτίριο Εκθεσιακών Χώρων με στοιχείο 6. 
γ. Κτίριο Μουσείου Ελευθερίου Βενιζέλου με στοιχείο 

7 

δ. Κτίριο Μουσείου γενικού ενδιαφέροντος με στοιχείο 

8 . 

ε. Κτίριο Πολιτιστικών Λειτουργιών με στοιχεία 
ΛΜΝΞΛ. 

στ. Κτίριο εστιατορίου με στοιχείο 9. 

ζ. Υπόγειος Χώρος Τεχνικής Εξυπηρέτησης του Μεγά¬ 
ρου Μουσικής με στοιχεία Α, Β, Γ, Δ, Ε, Ζ, Η, Η1, θ, I, Κ, 
ΚΙ, Α. 

2. Στον υπόγειο χώρο, το περίγραμμα του οποίου τρο¬ 
ποποιείται με την παρ. 2 του άρθρου 1 του παρόντος επι¬ 
τρέπεται: 

α) Η δημιουργία υπογείου χώρου εξυπηρέτησης Πολιτι¬ 
στικών εκδηλώσεων του Μεγάρου Μουσικής, ως και οι 
απαραίτητες διαμορφώσεις (αίθριο - εκσκαφές) στον πε¬ 
ριβάλλοντα κοινόχρηστο χώρο, για την εξασφάλιση του 
ηλιασμού αυτού και επικοινωνίας με τον κοινόχρηστο 
χώρο και 

β) Η δημιουργία υπογείων χώρων στάθμευσης αυτοκινή¬ 
των 750 θέσεων για την εξυπηρέτηση των πολιτιστικών 
λειτουργιών του Μεγάρου. 

3. Παραμένει κοινόχρηστος ο υπέργειος χώρος, ο ευρι¬ 
σκόμενος εντός του περιγράμματος του υπογείου χώρου 
της παρ. 2 του παρόντος άρθρου. 

Άρθρο 4 

1. Το μέγιστο επιτρεπόμενο ύψος των ανεγερθηαομέ- 
νων κτιρίων εντός των εγκρινομένων με το προηγούμενο 
άρθρο περιγραμμάτων, καθορίζεται ως εξής: 

α. Του κτιρίου πολιτιστικών λειτουργιών με στοιχεία Λ Μ 
Ν Ξ Λ, δώδεκα μέτρα (12,00 μ.) μετρούμενο από τη μέση 
στάθμη του γύρω φυσικού εδάφους. 

β. Του κτιρίου εστιατορίου με στοιχείο 9: τέσσερα μέ¬ 
τρα και πενήντα εκατοστά του μέτρου (4,50 μ.) μετρού¬ 
μενο από το γύρω φυαικό έδαφος. 

2. Επιβάλλεται η φύτευση με υψηλό και χαμηλό πράσινο 
του 33 κοινόχρηστου χώρου συμπεριλαμβανομένων και 
των επιφανειών πάνω από τις εγκρινόμενες με το παρόν 
διάταγμα υπόγειες εγκαταστάσεις. 

Άρθρο 5 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως, πλην της 
διατόξεως της περ. ε της παρ. 1 του άρθρου 3 του παρό- 

ντο*»· Με την οποία καθορίζεται χώρος για την ανέγερση 
κτιρίου πολιτιστικών Λειτουργιών, η ισχύς της οποίας αρχί¬ 
ζει από τη συντέλεση της απαλλοτρίωσης της παρακείμε¬ 
νης πολυκατοικίας, η οποία στο αναφερόμενο στο άρθρο 

I του παρόντος διάγραμμα απεικονίζεται με τα στοιχεία! - 

II - III -IV. 

Στον Υπουργό Περιβάλλοντος, Χωροταξίας και Δημο¬ 


σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 23 Νοεμβρίου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

0 ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

